# Henkilökohtainen tietokone VAIO Fit 13A/14A/15ASVF13N1/SVF14N1/SVF15N1

## Viestintä muiden BLUETOOTH(R)-laitteiden (kuten hiiren) kanssa

Voit yhdistää BLUETOOTH-laitteita VAIO-tietokoneeseen.

Lisätietoja BLUETOOTH-viestinnästä on kohdassa Tietoja BLUETOOTH(R)-toiminnosta.

1. Avaa oikopolut ja valitseAsetukset. (Lisätietoja oikopolkujen avaamisesta on kohdassa Oikopolkujen avaaminen.)
2. Valitse oikeasta alakulmasta Muuta tietokoneen asetuksia.
3. Valitse näytön Koneen asetukset vasemmanpuoleisesta ruudusta Langaton.
4. Muuta Lentotila-asetukseksi Ei käytössä ja Bluetooth-asetukseksi Käytössä.
5. Valitse näytön Koneen asetukset vasemmanpuoleisesta ruudusta Laitteet.
6. Kun muodostat yhteyttä BLUETOOTH-hiireen, kytke hiiri päälle ja paina sitten hiiren yhteydenmuodostuspainiketta.

   Valmistele BLUETOOTH-laite yhteyttä varten laitteen mukana toimitetun oppaan ohjeiden mukaisesti.

7. Valitse Lisää laite.

   VAIO-tietokone etsii laitteita ja näyttää luettelon niistä.

   Rekisteröi laite noudattamalla näytössä näkyviä ohjeita.

#### Huomautus

- Laitteen löytäminen VAIO-tietokoneella saattaa kestää pitkään BLUETOOTH-laitteen mukaan.

  Jos laite ei näy luettelossa, valmistele laite yhteyttä varten uudelleen (esimerkiksi painamalla yhteyspainiketta).

- Yhteyden muodostusprosessi voi vaihdella BLUETOOTH-laitteen mukaan. Lisätietoja prosessista on laitteen mukana toimitetussa oppaassa.

#### Vihje

- Jos VAIO-tietokone on yhteensopiva nopean BLUETOOTH-tekniikan kanssa ja aiot käyttää sitä nopeaan tiedonsiirtoon, muuta vaiheessa 4 myös Langattomat laitteet -kohdan Wi-Fi-asetukseksi Käytössä.

- Näyttöön tulee salasanan kyselyikkuna, jos BLUETOOTH-laite edellyttää todennusta yhteyden muodostamiseksi. Jaa salasana BLUETOOTH-laitteen ja VAIO-tietokoneen välillä noudattamalla näytössä näkyviä ohjeita. Jos et halua muodostaa yhteyttä, valitse ikkunasta Peruuta.

  - Salasana on käyttäjän todennusprosessia varten syöttämä salainen luku, jonka avulla kaksi BLUETOOTH-laitetta voi muodostaa yhteyden välilleen. Syötä molempiin laitteisiin sama aakkosnumeerinen merkkijono (isot ja pienet kirjaimet erotellaan), jotta ne voivat olla yhteydessä toisiinsa. Voit vaihtaa salasanan kullakin todennuskerralla sillä edellytyksellä, että syötät saman salasanan molempiin laitteisiin. Lisätietoja BLUETOOTH-laitteen salasanasta on laitteen mukana toimitetussa oppaassa. Tietoturvasyistä yhteysprosessi lopetetaan, jos BLUETOOTH-salasanaa ei anneta määrätyn ajan kuluessa. Yritä tällöin uudelleen.

- Jos haluat lisätietoja toiminnoista, avaa Windowsin ohje ja tuki (Windowsin ohje ja tuki avaaminen) ja kirjoita hakuruutuun ”BLUETOOTH”.

Siirry sivun alkuun

### Aiheeseen liittyvää

- Tietoja BLUETOOTH(R)-toiminnosta
- BLUETOOTH(R)-yhteyksien lopettaminen
- BLUETOOTH(R)-toiminnon käyttöön liittyviä huomautuksia
- Tietoja BLUETOOTH(R)-tietoturvasta

Siirry sivun alkuun