# Henkilökohtainen tietokone VAIO Fit 13A/14A/15ASVF13N1/SVF14N1/SVF15N1

## Palautussisällön poistaminen levytilan vapauttamiseksi

Tietokoneen sisäinen tallennusväline sisältää palautusosion, johon tallennetaan järjestelmän palauttamiseen tarvittavat tiedot. Jos VAIO-tietokoneessasi on SSD-asema, sinun kannattaa ehkä pienentää palautusosion kokoa poistamalla nämä tiedot, niin C:-asemasta vapautuu tilaa (tai asemaluettelosi viimeisestä asemasta, esimerkiksi D:-asemasta).

Tarvitset palautusvälineen järjestelmän palautustietojen poistamiseen tai tietokoneen palauttamiseen tietojen poistamisen jälkeen.

Huomaa, että siivoustoimintoa ei voi käyttää, jos poistat palautussisällön.

Jos käytät palautuslevyä (optiset levyt) mallissa, jossa ei ole sisäistä optista asemaa, kytke tietokoneeseen ulkoinen optinen asema (ei sisälly toimitukseen). Lisätietoja ulkoisen optisen levyaseman kytkemisestä on kohdassa Ulkoisen laitteen kytkeminen.

Jos verkkolaite tai virtakaapeli on toimitettu, kytke se pistorasiaan.

1. Luo palautusväline, jos et ole vielä tehnyt sitä.

   Lisätietoja palautusvälineen luomisesta on kohdassa Palautusvälineen luominen.

2. Aseta palautusväline VAIO-tietokoneen optiseen levyasemaan tai kytke USB-porttiin USB flash -muistitikku (ei sisälly toimitukseen), kun tietokone on normaalitilassa.
3. Sammuta VAIO-tietokone.
4. Paina ASSIST-painiketta niin, että VAIO Care (Rescue Mode) -näyttö tulee näkyviin, ja valitse Start from media (USB device/optical disc).

   Noudata näytön ohjeita, kunnes näytöllä on Valitse asetus (Choose an option).

5. Valitse Aloita vianmääritys (Troubleshoot) ja VAIO recovery solutions.

   Noudata näytön ohjeita, kunnes näytöllä on VAIO Care (Rescue Mode): VAIO recovery solutions.

6. Valitse Tools ja Remove recovery partition.
7. Noudata näytön ohjeita.

Siirry sivun alkuun

### Aiheeseen liittyvää

- Muiden asemien luominen (osioiden muokkaaminen)
- Osioiden luominen

Siirry sivun alkuun