# Henkilökohtainen tietokone VAIO Fit 13A/14A/15ASVF13N1/SVF14N1/SVF15N1

## Mitä pitäisi tehdä, jos NFC/One touch -toiminnot -käyttö ei onnistu?

- Tuo NFC/One touch -toiminnot -ominaisuuksia tukeva laite mahdollisimman lähelle VAIO-tietokonetta.

  Jos NFC/One touch -toiminnot eivät vieläkään toimi, siirrä laitetta hieman ylös- tai alaspäin tai vie se etäämmälle tietokoneesta noin 10 sekunniksi ja kosketa sitten tietokonetta laitteella uudelleen.

- Varmista, että NFC/One touch -toiminnot on otettu käyttöön tuetussa laitteessa.

  Voit joutua muuttamaan laitteen asetuksia, riippuen käytetystä laitteesta. Katso tarkempia tietoja laitteen mukana toimitetusta oppaasta.

- Ota käyttöön NFC/One touch -toiminnot.

  Avaa oikopolut ja valitseAsetukset.

  Valitse oikeasta alakulmasta Muuta tietokoneen asetuksia ja valitse sitten vasemmasta ruudusta Langaton. Sammuta Lentotila ja muuta NFC-asetus kohdassa Langattomat laitteet arvoksi Käytössä.

  Lisätietoja oikopolkujen avaamisesta on kohdassa Oikopolkujen avaaminen.

- Älä tuo muita metalliesineitä kuin NFC/One touch -toiminnot -tuettuja laitteita VAIO-tietokoneen lähelle.

- Älä kosketa VAIO-tietokonetta useammalla kuin yhdellä NFC/One touch -toiminnot -tuetulla laitteella kerrallaan.

- Jos NFC/One touch -toiminnot ei vieläkään toimi yllä olevien toimenpiteiden suorittamisen jälkeen, käynnistä VAIO-tietokone uudelleen.

Siirry sivun alkuun